ইতিমধ্যে প্রথম বিশ্বযুদ্ধ (১৯১৪-১৯১৮) শেষে ‘ভার্সাই চুক্তি’র বলে বৃটেন ফিলিস্তীনকে তার অন্তর্ভুক্ত করে নেয়। পরিস্থিতি আরও মারাত্মক সংকটের দিকে অগ্রসর হয়। ১৯১৭ সালের ২রা নভেম্বর বৃটেনের পররাষ্ট্রমন্ত্রী বেলফোর-এর ঘোষণা ও নীতি অনুযায়ী ১৯১৮ সাল থেকে আনুষ্ঠানিকভাবে বহিরাগত ইহূদীরা ফিলিস্তীনে প্রবেশ করতে থাকে। এদেরকে জাতীয় নিরাপত্তা ও স্থায়ী বসবাসের সুযোগ করে দেয়া হয়। ভূ-মধ্যসাগর তীরবর্তী ১০,১৬২ বর্গমাইল জুড়ে প্রতিষ্ঠিত ফিলিস্তীনে (প্যালেস্টাইনে) ১৯১৮ সালে বৃটিশ অধিকার প্রতিষ্ঠিত হওয়ার পূর্বে লোকসংখ্যা ছিল ৭০,৮০০। এর মধ্যে আরব ছিল শতকরা ৯৩ ভাগ এবং বাদবাকী ৭ ভাগ ছিল দেশীয় ইহূদী। মাত্র ৩০ বছর পরে ১৯৪৮ সালে ১৪ই মে যখন বৃটেন সেখান থেকে চলে আসে, তখন ফিলিস্তীনের লোক সংখ্যা দাঁড়ায় ১৯,৫০,০০০। যার মধ্যে ২ লাখ দেশীয় ইহূদী, ৪ লাখ বহিরাগত ইহূদী ও বাদবাকী সাড়ে ১৩ লাখ সুন্নী আরব মুসলিম।[6]